CELEX: 22001A1031(02)
Language: mt
Date: 2001-10-03 00:00:00
Title: Ftehim għall-koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fil-qasam tal-fużjoni nukleari kkontrollata

Avviż Legali Importanti

|

22001A1031(02)

Official Journal L 287 , 31/10/2001 P. 0030 - 0035

		Ftehimgħall-koperazzjoni bejn il-Komunità Ewropea għall-Enerġija Atomika u l-Gvern tal-Federazzjoni Russa fil-qasam tal-fużjoni nukleari kkontrollataIL-KOMUNITÀ EWROPEA GĦALL-ENERĠIJA ATOMIKA,hawnhekk iżjed 'il quddiem msejħa "il-Komunità", uil-Gvern tal-FEDERAZZJONI RUSSA,it-tnejn kemm huma hawnhekk iżjed 'il quddiem msejħa "il-Parti" jew "il-Partijiet", skond kif approprijat,JERĠGĦU JFAKKRU illi l-Ftehim ta' Assoċjazzjoni u Koperazzjoni bejn il-Komunitajiet Ewropej u l-Istati Membri tagħhom, minn naħa l-waħda, u l-Federazzjoni Russa, minn naħa l-oħra, li daħal fis-seħħ fl-1 ta' Diċembru 1997, jistabbilixxi li l-Partijiet għandhom jikkoperaw fis-settur nukleari, inter alia, permezz ta' l-implimentazzjoni ta' żewġ ftehim dwar il-fużjoni termonukleari u dwar is-sigurtà nukleari,BIL-ĦSIEB li jsaħħu l-kollaborazzjoni li qiegħda titwettaq mad-dinja kollha taħt il-programmi li jikkonċernaw il-fużjoni, b'mod partikolari fil-qafas ta' l-attivitajiet li għandhom x'jaqsmu mar-reattur termonukleari sperimentali internazzjonali, hawnhekk iżjed 'il quddiem imsejjaħ l-"ITER",JIRRIKONOXXU l-komunanza u l-komplementarjetà tal-programmi ta' fużjoni tal-Partijiet,DETERMINATI li jsaħħu l-koperazzjoni tagħhom fil-qasam ta' fużjoni nukleari kkontrollata permezz ta' konsultazzjonijiet regolari,ADOTTAT DAN IR-REGOLAMENT:Artikolu 1Il-Partijiet għandhom iżommu u jintensifikaw il-koperazzjoni fil-meddiet koperti mill-programmi rispettivi ta' fużjoni fuq il-bażi tal-kwalità u l-benefiċċju reċiproku sabiex ikun żviluppat, b'mod partikolari fil-qafas ta' l-attivitajiet konnessi ma' l-implimentazzjoni tal-proġett ta' l-ITER, l-għarfien xjentifiku u l-kapaċità teknoloġika li huma l-bażi ta' sistema ta' enerġija nukleari.Artikolu 2ll-koperazzjoni taħt dan il-Ftehim tista'sseħħ fil-meddiet ta' riċerka li ġejjin:(a) l-imġiba tal-plasma fit-tokamaks, inkluż il-proġetti kbar tal-ġenerazzjoni preżenti u attivitajiet relatati ma' dawk tal-ġenerazzjonijiet li jmiss;(b) oġġetti alternattivi għat-tokamaks;(ċ) teknoloġija tal-fużjoni manjetika;(d) teorija tal-plasma u fiżika applikata tal-plasma;(e) żvilupp ta' politiki u pjani ta' programmi, u(f) meddiet oħrajn li fuqhom jista' jkun hemm qbil reċiproku bejn il-Partijiet.Artikolu 3Koperazzjoni fil-meddiet imsemmijin fl-Artikolu 2 ta' dan il-Ftehim jistgħu jiġu implimentati permezz ta':(a) skambji ta' informazzjoni xjentifika u teknika;(b) skambju tal-personal;(ċ) laqgħat konġunti, konferenzi u seminars;(d) skambju ta' kampjuni, materjali, strumenti u apparat għal skopijiet sperimentali u ta' valutazzjoni;(e) parteċipazzjoni bilanċjata fl-istudji u attivitajiet konġunti, u(f) attivitajiet oħrajn li fuqhom jista' jkun hemm qbil reċiproku bejn il-Partijiet.Artikolu 41. Ġewwa l-qafas ta' dan il-Ftehim, għandhom jiġu miftiehma bejn il-Komunità jew kull organizzazzjoni assoċjata magħha, arranġamenti dwar implimentazzjoni ta' azzjonijiet ta' koperazzjoni speċifika ġewwa l-qafas tal-programm ta' fużjoni tal-Komunità indikat mill-Komunità għal dan il-għan, u l-Ministeru tal-Federazzjoni Russa għall-Enerġija Atomika, jew kull organizzazzjoni nominata minnha għall-implimentazzjoni ta' attivitajiet speċifiċi ((hawnhekk iżjed 'il quddiem imsejħa "l-aġenziji ta' implimentazzjoni").2. L-arranġamenti msemmija hawn fuq, biex jiġu implimentati l-attivitajiet mniżżla fl-Artikolu 3, għandu jkollhom:(a) dettalji speċifiċi, proċeduri u disposizzjonijet ta' finanzjar għall-attivitajiet kooperattivi;(b) l-assenjazzjoni tar-responsabbiltà ta' l-aministrazzjoni operazzjonali ta' l-attività kkonċernata lil organizzazzjoni unika jew l-aġent tagħha;(ċ) disposizzjonijet dettaljati dwar it-tixrid ta' informazzjoni u t-trattament ta' proprjetà intellettwali.3. Kull Parti għandha tikkordina kif jixraq l-attivitajiet tagħha taħt dan il-Ftehim, ma' attivitajiet internazzjonali oħra relatati mar-riċerka u l-iżvilupp fil-qasam tal-fużjoni nukleari kkontrollata li fih il-Parti l-oħra hija partiċipanti, bl-għan li titnaqqas ir-ripetizzjoni ta' l-istess sforżi.Artikolu 51. Il-Partijiet għandhom jistabbilixxu kumitat ta' kordinazzjoni sabiex jikkordina u jissorvelja l-applikazzjoni ta' dan il-Ftehim. Kull waħda mill-Partijiet għandha taħtar numru indaqs ta' membri fuq il-kumitat ta' kordinazzjoni u tinnomina wieħed mill-membri maħtura tagħha bħala l-Kap tad-delegazzjoni tagħha. Il-Kumitat ta' kordinazzjoni għandu jiltaqa' kull sena, b'mod alternattiv fil-Komunità u fil-Federazzjoni Russa sakemm ma jiġix miftiehem mod ieħor. Il-kap tad-delegazzjoni tal-Parti li tkun qiegħda tilqa' lill-Partijiet l-oħra għandu jmexxi l-laqgħa.2. Ix-xogħol tal-kumitat ta' kordinazzjoni għandu jinkludi:(a) li jagħmel stima ta' l-istat ta' koperazzjoni taħt dan il-Ftehim;(b) li jistabbilixxi l-kompiti speċifiċi li jridu jitwettqu fil-meddiet imsemmija fl-Artikolu 2.3. Id-deċiżjonijiet kollha tal-kumitat ta' kordinazzjoni għandhom jittieħdu b'mod unanimu. Bl-għan li jittieħdu dawn id-deċiżjonijiet, kull Parti għandu jkollha vot wieħed li jrid jiġi espress mill-kap tad-delegazzjoni tagħha.4. Għall-perjodi ta' bejn il-laqgħat tal-kumitat ta' kordinazzjoni, kull Parti għandha tinnomina segretarju esekuttiv sabiex jaġixxi għan-nom tagħha fil-kwistjonijiet kollha li jikkonċernaw il-koperazzjoni taħt dan il-Ftehim. Is-segretarji esekuttivi għandhom ikunu responsabbli għall-amministrazzjoni ta' kuljum ta' din il-koperazzjoni.Artikolu 6L-ispejjeż kollha li jirriżultaw mill-koperazzjoni taħt dan il-Ftehim għandhom jitħallsu mill-Parti li tkun nefqithom, kemm-il darba ma jkunx hemm qbil mod ieħor bil-kitba.Artikolu 7It-trattament ta' l-informazzjoni, tal-propjretà industrijali u tad-drittijiet ta' l-awtur li joħorġu mill-attivitajiet ta' koperazzjoni taħt dan il-Ftehim għandhom ikunu skond l-Annessi I, II u III, li jifformaw parti integrali minn dan il-Ftehim.Artikolu 8Ma hemm xejn f'dan il-Ftehim li għandu jiġi interpretat li jippreġudika l-arranġamenti preżenti jew futuri għall-koperazzjoni bejn il-Partijiet.Artikolu 91. L-implimentazzjoni ta' attivitijiet ta' koperazzjoni mill-Partijiet taħt dan il-Ftehim għandha tkun soġġetta għad-disponibbiltà ta' fondi xierqa.2. Il-koperazzjoni taħt dan il-Ftehim għandha tkun skond il-liġijiet u r-regolamenti applikabbli f'kull waħda mill-Partijiet.3. Kull Parti għandha tagħmel ħilitha kollha, ġewwa l-qafas tal-liġijiet u r-regolamenti applikabbli, biex taffaċilita t-twettiq tal-formalitajiet involuti fiċ-ċaqliq ta' persuni, it-trasferiment ta' materjali u tagħmir u t-trasferiment ta' munita meħtieġ biex titmexxa l-koperazzjoni.4. Il-kumpens għall-ħsarat li jiġu sofruti waqt l-implimentazzjoni ta' dan il-Ftehim għandu jsir skond il-liġijiet u r-regolamenti applikabbli f'kull wieħed mill-Partijiet.Artikolu 10Bla ħsara għal-liġijiet u r-regolamenti rispettivi tagħhom, il-Partijiet għandhom jagħmlu ħilithom kollha biex isolvu l-kwistjonijiet kollha konnessi ma' dan il-Ftehim, inklużi dawk relatati ma' l-applikazzjoni u l-interpretazzjoni tiegħu, permezz ta' konsultazzjonijiet bejniethom.Artikolu 111. Dan il-Ftehim għandu jidħol fis-seħħ fid-data ta' meta l-Partijiet ikunu nnotifikaw lil xulxin bil-miktub illi l-proċeduri interni rispettivi tagħhom meħtieġa għad-dħul fis-seħħ tiegħu, ikunu ġew kompletati. Għandu jibqa' fis-seħħ għal perjodu inizjali ta' ħames snin.2. Minn hemm 'il quddiem, dan il-Ftehim għandu jiġġedded awtomatikament għal perjodi ta' ħames snin, kemm-il darba kull Parti ma titlobx, b'avviż bil-miktub, it-tmiem tiegħu jew li jerġa' jkun negozjat mhux aktar tard minn sitt xhur qabel id-data ta' l-egħluq tiegħu.3. F'każ ta' tmiem jew li jerġa' jkun negozjat dan il-Ftehim id-disposizzjoni ta' dan għandha tibqa' valida fil-forma preċedenti tagħha, fir-rigward ta' l-attivitajiet ta' koperazzjoni li jkunu nbdew qabel it-talba għat-tmiem jew ta' negozjar mill-ġdid u għall-arranġamenti ta' implimentazzjoni kif previsti fl-Artikolu 4 ta' dan il-Ftehim, sa l-aħħar ta' dawn l-attivitajiet u arranġamenti.4. It-tmiem ta' dan il-Ftehim ma għandux jaffettwa d-drittijiet u l-obbligazzjonijiet tal-Partijiet taħt l-Artikolu 7 ta' dan il-Ftehim.Artikolu 12Dan il-Ftehim għandu jgħodd, minn naħa l-waħda, għat-territorji li fihom jiġi applikat it-Trattat li jistabbilixxi l-Komunità Ewropea għall-Enerġija Atomika u taħt il-kondizzjonijiet stabbiliti f'dan it-Trattat u għat-territorji tal-pajjiżi li qegħdin jipparteċipaw fil-programm ta' fużjoni nukleari tal-Komunità bħala Stati terzi assoċjati b'mod sħiħ u, minn naħa l-oħra, għat-territorju tal-Federazzjoni Russa.Magħmul fi Brussel fit-tielet ġurnata ta' Ottubru tas-sena elfejn u wieħed b'żewġ kopji, fl-ilsna Daniż, Olandiż, Ingliż, Finlandiż, Franċiż, Ġermaniż, Grieg, Taljan, Portugiż, Russu, Spanjol u l-ilsna Svediżi, u t-testi kollha huma ugwalment identiċi.F'isem il-Komunità Ewropea għall-Enerġija AtomikaPhilippe BusquinF'isem il-Gvern tal-Federazzjoni RussaAlexander Rumyantsev--------------------------------------------------ANNESS IPrinċipji ta' gwida dwar l-allokazzjoni ta' drittijiet ta' proprjetà intellettwali li jirriżultaw minn attivitajiet konġunti ta' riċerka fi ħdan il-Ftehim għall-Koperazzjoni fil-qasam tas-sigurtà nukleariI. PUSSESS, ALLOKAZZJONI U L-ESERĊITAR TAD-DRITTIJIET1. Dan l-Anness japplika għall-attivitajiet ta' riċerka konġunti taħt dan il-Ftehim ħlief jekk miftiehem mod ieħor mill-Partijiet. Il-parteċipanti se jiżviluppaw b'mod konġunt pjanijiet ta' amministrazzjoni ta' teknoloġija (TMPs) b'rispett ta' pussess u ta' użu, inkluż l-pubblikazzjoni, ta' informazzjoni u proprjetà intellettwali, hawnhekk iżjed 'il quddiem imsejħa bħala r-riżultati ta' attivitajiet intellettwali (RIA), li se jinħolqu matul ir-riċerka konġunta. It-TMPs iridu jkunu approvati mill-Partijiet qabel il-konklużjoni ta' kwalunke kuntratt speċifiku R & D ta' koperazzjoni li għalihom jirreferu. It-TMPs se jkunu żviluppati billi jżommu nota tal-miri tar-riċerka konġunta, il-kontribuzzjonijiet relattivi tal-parteċipanti, il-pekuljaretajiet tal-liċenzji skond it-territorju jew għal qasam speċifiku ta' użu, il-kondizjonijiet meħtieġa li huma imposti bil-liġijiet li japplikaw u fatturi oħra li l-parteċipanti jħossu li huma xierqa. Id-drittijiet u l-obbligazzjonijiet li jikkonċernaw ir-riċerka ġġenerata mir-riċerkaturi li jagħmlu ż-żjarat taħt dan il-Ftehim b'rispett tal-RIA ser ikunu indirizzati ukoll fit-TMPs konġunti.2. Ir-RIA maħluqa matul ir-riċerka konġunta u mhux indirizzata fit-TMP tkun assenjata, bl-approvazzjoni tal-Partijiet, skond il-prinċipji maħruġa fit-TMP. F'kaz ta' nuqqas ta' qbil, isir pussess konġunt ta' dan ir-RIA mill-parteċipanti involuti fir-riċerka konġunta minn fejn bdiet isseħħ ir-RIA. Kull parteċipant lil min japplika din id-disposizzjoni jkollu d-dritt biex juża dan ir-RIA għas-sfruttament kummerċjail tiegħu mingħajr limitazzjoni ġeografika.3. Kull Parti jrid jiżgura li l-Parti l-ieħor u l-parteċipanti tiegħu jkollu d-drittijiet għar-RIA assenjata lilhom skond dawn il-prinċipji.4. Filwaqt li jinżammu l-kondizzjonijiet tal-kompetizzjoni fl-oqsma affettwati minn dan il-Ftehim kull Parti jrid jagħmel kull tentattiv biex jiżgura li d-drittijiet akkwistati skond dan il-Ftehim u l-arranġamenti meħuda minħabba f'hekk ikunu eserċitati f'talli mod li jinkoraġġixxu b'mod partikolari:(i) t-tixrid u l-użu ta' informazzjoni li nħoloq, ġie żvelat legalment, jew li sar disponibbli legalment, taħt dan il-Ftehim;(ii) l-adozzjoni u l-implimentazzjoni ta' normi tekniċi internazzjonali.II. XOGĦLIJET PROTETTI MID-DRITT TA' L-AWTUR1. Id-dritt ta' l-awtur tal-Partijiet jew tal-parteċipanti tagħhom tingħata trattament konsistenti mal-Konvenzjoni Berne għall-protezzjoni ta' xogħol letterarju u artistiku (Att ta' Pariġi 1971).2. Mingħajr preġudizzju għal taqsima III ta' dan l-Anness, kemm-il darba mhux miftiehem mod ieħor fit-TMP, il-publikazzjoni tar-riżultati tar-riċerka issir b'mod konġunt mill-Partijiet jew mill-parteċipanti ta' dik ir-riċerka konġunta. Skond ir-regola preċedenti ġenerali, il-proċeduri li ġejjin jibdew japplikaw:(a) f'każ li wieħed mill-Partijiet jew il-parteċipanti l-oħra, jippubblikaw ġurnali xjentifiċi jew tekniċi, artikoli, rapporti, kotba, inklużi vidjo u softwer, tar-riżultati li ħarġu mir-riċerka konġunta skond dan il-Ftehim, il-Parti l-oħra jew il-parteċipanti l-oħra tiegħu jkunu ntitolati għal liċenzja dinjija, mhux esklusiva, irrevokabbli, mingħajr is-somma li titħallas lill-awtur biex jittraduċu, jirriproduċu, jadattaw, jittrasmettu u jiddistribwixxu pubblikament dan ix-xogħol;(b) il-Partijiet se jiżguraw li xogħol letterarju ta' natura xjentifika li ħareġ mir-riċerka konġunta skond dan il-Ftehim u ġie ppubblikat minn pubblikaturi indipendenti ser jinxtered bl-aktar mod wiesa' possibbli;(ċ) il-kopji kollha ta' proprjetà letterarja li jkunu ser ikunu distribwiti pubblikament u preparati skond id-disposizzjonijiet ta' dan il-Ftehim ikollhom jindikaw l-ismijiet jew il-psewdonimi ta' l-awtur (awturi) tax-xogħol kemm-il darba l-awtur jew l-awturi ma jaċċettax jew ma jaċċettawx b'mod espliċitu li jkunu msemmija. Il-kopji jkollhom ukoll apprezzament ċar viżibbli ta' l-appoġġ koperattiv tal-Partijiet u/jew ir-rappreżentanti tagħhom u/jew l-organizzazzjonijiet tagħhom.III. INFORMAZZJONI MHUX ŻVELATA1. Dokumentarju ta' informazzjoni mhux żvelata(a) Kull Parti jew il-parteċipanti tiegħu, kif xieraq, ikollu jidentifika kemm jista' jkun malajr u preferibbilment fit-TMP, l-informazzjoni li jixtieq li ma tkunx żvelata in konnessjoni ma' dan il-Ftehim, filwaqt li jżomm nota, inter alia, tal-kriterji li ġejjin:- segretezza ta' l-informazzjoni fis-sens li l-informazzjoni mhijiex, bħala korp jew fil-konfigurazzjoni preċiz jew fl-assemblea tal-komponenti tiegħu, magħrufa ġeneralment fost jew aċċessibbli faċilment bl-għajnuna ta' metodi legali għall-esperti fil-qasam,- il-valur kummerċjali attwali jew potenzjali ta' l-informazzjoni bħala riżultat tas-segretezza tiegħu għat-tielet persuna,- protezzjoni preċedenti ta' l-informazzjoni fis-sens li saru passi raġonevoli fiċ-ċirkostanzi mill-persuna li hu legalment reponsabbli, biex iżomm is-segretezza.il-Partijiet u l-parteċipanti tagħhom jistgħu, f'ċerti każi, jiftiehmu, li, sakemm ma jkunx indikat mod'ieħor, partijiet minn jew l-informazzjoni kollha pprovvduta, skambjata jew maħluqa matul ir-riċerka konġunta skond il-Ftehim ma tkunx żvelata;(b) kull Parti jkollha tiżgura li l-informazzjoni mhux żvelata taħt dan il-Ftehim u n-natura privileġġata tagħha tingħaraf b'tali mod mill-Parti l-oħra, per eżempju bl-għajnuna ta' sinjal xieraq jew leġenda ristrettiva. Dan japplika ukoll għal kwalunke riproduzzjoni tat-tali informazzjoni, kollha jew parti minnha;Parti i jirċievi informazzjoni mhux żvelata skond dan il-Ftehim ikollu jirrispetta n-natura privileġġata tagħha. Dawn il-limitazzjonijiet jintemmu awtomatikament meta din l-informazzjoni tiġi żvelata mis-sid mingħajr restrizzjonijiet lill-esperti fil-qasam;(ċ) informazzjoni mhux żvelata kkomunikata taħt dan il-Ftehim tista' tinxtered mill-Parti li qed jirċieviha lil persuni li jagħmlu parti jew li huma mpjegati mill-Parti li qed jirċievi, u dipartimenti jew aġenziji fil-Parti li qed jirċievi awtorizzati għall-motivi speċifiċi tar-riċerka konġunta li qed issir, sakemm l-informazzjoni mhux żvelata li qed tinxtered b'tali mod tkun skond ftehim speċifiku tal-kunfidenzjalità u tkun magħrufa hekk, kif inhu miktub hawn fuq;(d) bil-kunsens ta' qabel fil-miktub tal-Parti li qed jipprovvdi l-informazzjoni mhux żvelata taħt dan il-Ftehim, il-Parti riċevitur tista' xxerred din l-informazzjoni mhux żvelata b'mod aktar wiesa' milli hu altrimenti permess fil-paragrafu (ċ). Il-Partijiet ikollhom jikkoperaw fl-iżvilupp ta' proċeduri għat-talba jew għall-ksib ta' kunsens minn qabel bil-miktub għat-tixrid aktar fil-wisa, u kull Parti jkollu jikkonċedi din l-approvazzjoni sakemm jippermettu l-politiċi domestiċi, ir-regoli u l-liġijiet.2. Informazzjoni mhux dokumentata mhux żvelataInformazzjoni mhux dokumentata mhux żvelata jew informazzjoni oħra kunfidenzali jew privileġġjata pprovvduta f'seminars u laqgħat oħra arranġati taħt dan il-Ftehim, jew informazzjoni li seħħet mill-bżonnijiet tal-persunal, l-użu tal-faċilitajiet, jew proġetti konġunti, ser tkun trattata mill-Partijiet jew il-parteċipanti tagħhom skond il-prinċipji speċifikati għall-informazzjoni dokumentarja f'dan l-Anness, sakemm, madankollu, li r-reċipjent ta' din l-informazzjoni mhux żvelata jew kunfidenzjali jew privileġġjata ikun konxju tal-karatteristika kunfidenzali ta' l-informazzjoni kkommunikata fil-mument li din il-komunikazzjoni saret.3. KontrollKull Parti ser tagħmel kull tentattiv biex tiżgura li l-informazzjoni mhux żvelata li tirċievi taħt dan il-Ftehim tkun ikkontrollata skond ma jintqal hawnhekk. Jekk waħda mill-Partijiet tinduna li jkollha, jew li jkun mistenni mingħandha, li ma tistax tilħaq id-disposizzjonijiet mingħajr tixrid tal-paragrafi 1 u 2, trid tinforma immedjatament lill-Parti l-oħra. Il-Partijiet imbagħad ikollhom jikkonsultaw biex jiddefinixxu pjan xieraq ta' azzjoni.--------------------------------------------------ANNESS IIDefinizzjonijiet1. PROPRJETÀ INTELLETWALI: ikollha t-tifsira li wieħed isib fl-Artikolu 2 tal-Konvenzjoni li stabbiliet l-Organizzazzjoni Dinjija dwar il-Proprjetà Intellettwali, magħmula fi Stokkolma fl-14 ta' Lulju 1967.2. PARTEĊIPANT: kwalunke persuna naturali jew legali, inklużi l-Partijiet stess, li jipparteċipaw f'proġett taħt dan il-Ftehim.3. RIĊERKA KONĠUNTA: riċerka implimentata u jew ffinanzjata mill-kontribuzzjonijiet konġunti tal-Partijiet u b'kollaborazzjoni mill-parteċipanti taż-żewġ Partijiet, meta approprjat.4. INFORMAZZJONI: data xjentifika jew teknika, riżultati jew metodi ta' riċerka u żvilupp maħruġ mir-riċerka konġunta u kwalunke informazzjoni oħra li hi meqjusa neċessarja mill-Partijiet u/jew parteċipanti mqabbda biex jaħdmu fir-riċerka konġunta li trid tkun pprovduta jew mibdula taħt dan il-Ftehim jew riċerka skond il-Ftehim.5. RISULTATI TA' L-ATTIVITÀ INTELLETTWALI: informazzjoni u/jew proprjetà intellettwali.--------------------------------------------------ANNESS IIIIl-karatteristiċi indikattivi ta' pjan ta' amministrazzjoni teknoloġika (TMP)It-TMP huwa ftehim speċifiku li jrid ikun konkluż bejn il-parteċipanti, dwar l-implimentazzjoni ta' riċerka konġunta u d-drittijiet u l-obbligazzjonijiet rispettivi tal-parteċipanti. Bir-rispett għar-RIA, it-TMP normalment jindirizza, inter alia: pussess, protezzjoni, drittijiet ta' l-utenti għal raġunijiet R & D, sfruttament u tixrid ta' ideat, inkluz arranġamenti għal pubblikazzjoni konġunt, id-drittijiet u l-obbligazzjonijiet ta' riċerkaturi li jiġu fuq żjara u proċeduri biex isolvu l-argumenti. It-TMP jista' ukoll jindirizza informazzjoni fis-sfond u fil-parti ta' quddiem, liċenzjamenti u dak li jista' jkun ikkunsinnat.--------------------------------------------------